
	Paslaugos pavadinimas
	Paraiškų kompensuoti medžiojamųjų gyvūnų daromos žalos prevencijos priemonių įgyvendinimo išlaidas  priėmimas ir administravimas


	Versijos sukūrimo data
	2026-07-27

	Paslaugos apibūdinimas

	Šios paslaugos tikslas  finansiškai remti žemės sklypų, kuriuose neuždrausta medžioklė, savininkų, valdytojų ar naudotojų įgyvendinamas prevencijos priemones: 
Šios paslaugos tikslas  finansiškai remti žemės sklypų, kuriuose neuždrausta medžioklė, savininkų, valdytojų ar naudotojų įgyvendinamas prevencijos priemones: 
 1. repelentų pirkimas;
[bookmark: part_f4cb977903a847f68d38ccb159a928a4] 2. želdinių ir žėlinių apdorojimo repelentais darbai;
[bookmark: part_e29f1a614a29410d84af3c4ce2aea25e] 3. aptvėrimo tvoromis, apsauginėmis juostomis darbai ir šiems darbams atlikti reikalingų medžiagų pirkimas;
[bookmark: part_11ca49b03e194779b8d8148180d0e695] 4.  medelių individualių apsaugos priemonių pirkimas ir jų įrengimas;
[bookmark: part_7b331e3021f64031adad44c642b23455] 5. laukinių gyvūnų natūralias mitybos sąlygas gerinančių želdinių (pvz., paprastoji kriaušė, miškinė obelis, paprastasis ąžuolas, karklas, gluosnis, drebulė, šermukšnis, europinis ir karpotasis ožekšnis ir pan.) pirkimas ir įveisimas;
[bookmark: part_4cef0c55eb084df79d2850d0eced7419]  6. specialieji miško kirtimai, kurių tikslas – papildomas elninių žvėrių maitinimas žiemą;
[bookmark: part_ad2286e6fc6c438aa93ed20bf3367cd1] 7. papildomo elninių žvėrių šėrimo miško kirtimo atliekomis darbai;
[bookmark: part_d17550431c854e7ab703cccebbd37916] 8. miško aikščių šienavimas, kuriuo siekiama miško aikštes išlaikyti patraukliomis elninių žvėrių mitybos vietomis, ir nupjautos augalijos krovimas į krūvas;
[bookmark: part_d14e41b9ea63431a90a85d0357477d23] 9. laižomosios druskos pirkimas ir laižyklų įrengimas; kompensuojamas tik faktiškai priemonei įgyvendinti būtinas druskos kiekis, skirtas tiesioginiam naudojimui, neleidžiant jos kaupti ar sandėliuoti atsargoms.
[bookmark: part_0ba48e7808a5444db8c175611301820b] 10. bebraviečių ardymo darbai;
[bookmark: part_e4db43e08daa4a8f95ff32e76543e394] 11. medžiojamųjų gyvūnų ūkiniams gyvūnams daromos žalos prevencijos priemonių įsigijimas ir įrengimas (specialiosios tvoros, elektriniai piemenys ir pan.).
[bookmark: part_58d066ec5aac49d49443945f0bea85cb] 12. kitos, tiesiogiai nenurodytos priemonės, kurios pagal savo pobūdį skirtos medžiojamųjų gyvūnų daromos žalos prevencijai ir atitinka teisės aktų reikalavimus.

Finansinė parama pareiškėjui teikiama kompensavimo principu, t. y. prevencijos priemonių įgyvendinimo išlaidos kompensuojamos tiktai pareiškėjo lėšomis įgyvendinus paraiškoje numatytus darbus, paslaugas ar įsigijus prekes. 


Paraiškos teikiamos Mažeikių rajono savivaldybės administracijai ne vėliau kaip iki einamųjų metų liepos 1 d. Vienas pareiškėjas einamaisiais metais teikia vieną paraišką. Paraiškos, pateiktos po nustatyto termino, nenagrinėjamos.

	Paslaugos tipas
	Paslauga teikiama neelektroniniu būdu. 

	Teisės aktai, reguliuojantys paslaugos teikimą
	Lietuvos Respublikos medžioklės įstatymas
https://www.e-tar.lt/portal/lt/legalActEditions/TAR.A92E17FDCD13

Medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui apskaičiavimo metodika, patvirtinta Lietuvos Respublikos aplinkos ministro ir Lietuvos Respublikos žemės ūkio ministro 2002 m. rugsėjo 23 d. įsakymu Nr. 48 /359
https://www.e-tar.lt/portal/lt/legalActEditions/TAR.78DDD9AF9502?faces-redirect=true  

Finansinės paramos medžiojamųjų gyvūnų daromos žalos prevencijos priemonėms įgyvendinti teikimo tvarkos aprašas, patvirtintas 
Mažeikių rajono savivaldybės mero 2026  m. birželio 1 d. potvarkiu Nr. M1-269
https://www.e-tar.lt/portal/lt/legalAct/3d711f4 5dba11f180c9c 18 18421ed 

Lietuvos Respublikos savivaldybių aplinkos apsaugos rėmimo specialiosios programos įstatymas
https://www.e-tar.lt/portal/lt/legalActEditions/TAR.9F274C93E483  
Aplinkos apsaugos rėmimo specialiosios programos sudarymo ir vykdymo tvarkos aprašas,  patvirtintas 2022 m. vasario 23 d. Mažeikių rajono savivaldybės tarybos sprendimu Nr. T-52
https://www.e-tar.lt/portal/lt/legalActEditions/ed85c82094b211ecaf3aba0cb308998c

	Paslaugos teikimo proceso aprašymas (reikalingi atlikti veiksmai)

	Asmuo, norintis gauti  kompensaciją už medžiojamųjų gyvūnų daromos žalos prevencijos priemonių įgyvendinimą (toliau – Kompensacijos prašytojas), pateikia paraišką ir reikalingus dokumentus (apie priedų pateikimo būdus skaityti šio aprašymo skiltyje „Pastabose“) vienu iš šių būdų: asmeniškai arba per atstovą, tiesiogiai, per kurjerį atvykus  į  Mažeikių rajono savivaldybės administracijos priimamąjį Laižuvos g. 3, Mažeikiai arba paštu atsiuntus paraišką Savivaldybės administracijos adresu Laisvės g. 8, 89213 Mažeikiai, elektroniniais ryšiais (El. paštas: priemimas@mazeikiai.lt  (jei yra galimybė identifikuoti pareiškėją ar prašymo autentiškumą) ar per E. Pristatymas: Mažeikių rajono savivaldybės administracijai juridinio asmens kodo 1 7371234  adresu.
  
Savivaldybės administracijos valstybės tarnautojas (toliau – Įgaliotas specialistas) peržiūri paraišką ir kartu pateiktus dokumentus.

Jeigu Kompensacijos prašytojas pateikia netikslią informaciją ar ne visus dokumentus, apie būtinybę pateikti trūkstamą informaciją ir (ar) dokumentus arba juos patikslinti, kai pateikti neteisingi duomenys, Kompensacijos prašytojas informuojamas ne vėliau kaip per 5 darbo dienas nuo  paraiškos ir dokumentų gavimo, pranešama raštu (elektroninėmis priemonėmis (jeigu Kompensacijos prašytojas paraiškoje yra nurodęs savo elektroninio pašto adresą) arba registruotu laišku) ir nustatomas terminas patikslintai paraiškai ir (ar) trūkstamiems arba patikslintiems dokumentams pateikti. Kompensacijos prašytojas turi ištaisyti trūkumus per nustatytą terminą ir pateikti patikslintą paraišką ir (ar) trūkstamus arba patikslintus dokumentus. Kai nustatytą laiką Kompensacijos prašytojas nepateikia patikslintos paraiškos ar reikiamų duomenų  nėra duomenų bazėse, paraiška nenagrinėjama.
Esant tinkamam dokumentų pateikimui  ir nenustačius kitų prieštaraujančių aplinkybių, Įgaliotas specialistas teikia paraišką Paraiškų dėl finansinės paramos medžiojamųjų gyvūnų daromos žalos prevencijos priemonėms įgyvendinti bei įgyvendintų  prevencijos priemonių vertinimo komisijai (toliau ‒  Komisija).
Komisija įvertina paraiškose planuojamų prevencijos priemonių įgyvendinimo tikslingumą, efektyvumą ir priima sprendimą dėl teikimo skirti lėšas. Tuo tikslu surašomas Komisijos posėdžio protokolas, kurio pagrindu: 
1. jei priimtas sprendimas skirti lėšas prevencijos priemonėms finansuoti, Administracija apie tai raštu arba elektroniniu paštu informuoja Kompensacijos prašytoją per 10 darbo dienų nuo posėdžio, kuriame buvo priimtas sprendimas, datos;
2. jei priimtas bet koks kitas sprendimas (neskirti lėšų, paraiškos svarstymą atidėti ar kt.), Administracija informuoja (raštu arba, atidėjus paraiškos svarstymą, – žodžiu arba elektroniniu paštu) apie tai Kompensacijos prašytoją, o esant reikalui – prašo papildyti ar patikslinti pateiktą dokumentaciją per 10 darbo dienų nuo posėdžio, kuriame buvo priimtas sprendimas, datos;
3. Komisija, paraišką įvertinusi teigiamai, siūlo Administracijos direktoriui pasirašyti finansavimo sutartį su Pareiškėju dėl lėšų kompensavimo, įgyvendinus Prevencijos priemones.
Komisija, patikrinusi pateiktas paraiškas, atliktų darbų aktus, mokėjimo dokumentus, įrodančius medžiagų, paslaugų ir / ar atliktų darbų pirkimą, surašo išvadą dėl prevencijos priemonių atliktų darbų įgyvendinimo išlaidų kompensavimo tikslingumo, kurių pagrindu siūlo Administracijos direktoriui skirti lėšas tinkamai įgyvendintų medžiojamųjų gyvūnų daromos žalos prevencijos priemonių kompensavimui. 
Kompensuojamos lėšos pervedamos į žemės sklypų savininkų, valdytojų ar naudotojų nurodytas sąskaitas.
Kompensacijos prašytojas apie prašymo nagrinėjimą informuojamas prašyme nurodytu informavimo būdu: betarpiškai prašymo pateikimo vietoje, registruotu laišku,  elektroniniu paštu ar per elektroninio pristatymo informacinę sistemą.

	Paslaugos teikėjas
	Aplinkos apsaugos skyrius 
Aplinkos apsaugos skyriaus specialistai
Tel. +370 443 42 646
El. paštas aplinkossk@mazeikiai.lt 

	Paslaugos inicijavimo formos ir specialūs priedai
	Paraiškos forma pateikiama paslaugos aprašymo pabaigoje arba čia. 

	Informacija ir dokumentai, kuriuos turi pateikti asmuo
	1. Nustatytos formos prašymas, kuriame nurodomi prašymo motyvai,  įrašomi duomenys į atitinkamas grafas ir išvardijami pridedami priedai (apie priedų pateikimo būdus skaityti šio paslaugos aprašymo skiltyje „Pastabose“) (tuo atveju, kai prašymą teikia asmuo, kurio deklaruota gyvenamoji vieta arba yra įtrauktas į gyvenamosios vietos nedeklaravusių asmenų apskaitą kitoje savivaldybėje. 
2. Asmens tapatybę patvirtinantis dokumentas (pateikiamas galiojantis Lietuvos Respublikos pasas arba asmens tapatybės kortelė, arba laikinasis pažymėjimas, jeigu Lietuvos Respublikos pilietis prarado Lietuvos Respublikos piliečio pasą ar asmens tapatybės kortelę ar jų kopija) (apie tokio dokumento teikimą plačiau skaityti šio aprašymo skiltyje „Pastabos“) (tuo atveju, kai prašymą teikia asmuo, kurio deklaruota gyvenamoji vieta arba yra įtrauktas į gyvenamosios vietos nedeklaravusių asmenų apskaitą kitoje savivaldybėje. 
3. Įgaliojimas (jeigu prašymą pasirašo ir dokumentus pateikia įgaliotas asmuo) (Civilinio kodekso reikalavimus atitinkantį įgaliojimą (ar jo kopija) atstovauti fizinį asmenį ar juridinį asmenį viešosioms ir administracinėms paslaugoms gauti (jeigu šis įgaliojimas neįregistruotas Įgaliojimų registre) (apie tokio dokumento teikimą plačiau skaityti šio aprašymo skiltyje „Pastabos“) (tuo atveju, kai prašymą teikia asmuo, kurio deklaruota gyvenamoji vieta arba yra įtrauktas į gyvenamosios vietos nedeklaravusių asmenų apskaitą kitoje savivaldybėje). 
4. Žemės sklypo (-ų) nuosavybės, valdymo ar naudojimo teisę patvirtinančių dokumentų kopijos.

[bookmark: part_3a73b253f5f14c63a4aafe818e4ef30b]5. Žemės sklypo (-ų) planas (-ai) (schema), kuriame (-uose) pažymėtos prevencijos priemonių vykdymo vietos.

[bookmark: part_3d48f1b03ffe477194def0cc1663ae1b]6. Numatomų vykdyti darbų, paslaugų pirkimo, priemonių įsigijimo preliminari sąmata.

[bookmark: part_5f8707e4e07e475bbc5d2a55aa8fa5fb]7. Parengta ir suderinta projektinė dokumentacija (jei būtina).

[bookmark: part_75efce6ab4764a18a5145a1a399e5808]8. Kiti Savivaldybės administracijos prašomi dokumentai, susiję su prevencijos priemonių įgyvendinimu.

	Paslaugos suteikimo trukmė
	Atsižvelgiant į paslaugos suteikimo procedūras (paraiškos dokumentų patikrinimas Aplinkos apsaugos skyriuje, paraiškos nagrinėjimas Komisijoje, finansavimo sutarties pasirašymas), paslaugos suteikimo nagrinėjimas iki sutarties pasirašymo gali užtrukti iki 2 mėn.

	Paslaugos suteikimo kaina (jei paslauga teikiama atlygintinai)
	
Paslaugai suteikti paraiškos nagrinėjamas atliekamas neatlygintinai.

	Paslaugos teikėjo veiksmų (neveikimo) apskundimo tvarka
	Asmuo turi teisę apskųsti viešojo administravimo subjekto priimtus administracinius sprendimus arba veiksmus (atsisakymą atlikti veiksmus) per vieną mėnesį, o kai viešojo administravimo subjektas neatlieka savo pareigų arba vilkina klausimo nagrinėjimą ir nustatytu laiku jo neišsprendžia, šis neveikimas (vilkinimas) gali būti apskųstas per du mėnesius nuo dienos, kurią baigiasi įstatymo ar kito teisės akto nustatytas klausimo išsprendimo terminas. Skundai paduodami tam pačiam viešojo administravimo subjektui arba aukštesniam pagal pavaldumą viešojo administravimo subjektui Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Šiaulių apygardos skyriui (Dvaro g. 81, 7 299 Šiauliai)) Lietuvos Respublikos ikiteisminio administracinių ginčų nagrinėjimo tvarkos įstatyme nustatyta tvarka arba Regionų administraciniam teismui, skundą (prašymą, pareiškimą) paduodant Regionų administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g.  2, 35158 Panevėžys) arba Šiaulių (Dvaro g. 80, 7 298 Šiauliai) rūmuose, Lietuvos Respublikos administracinių bylų teisenos įstatyme nustatyta tvarka. 
Per vienerius metus gali būti skundžiamas pareigūnų piktnaudžiavimas ar biurokratizmas Lietuvos Respublikos Seimo kontrolieriams (Gedimino pr. 5 , LT-01110 Vilnius) Lietuvos Respublikos Seimo kontrolierių įstatymo nustatyta tvarka.

	Pastabos
	Reikalavimai priedams ir jų pateikimui
Jeigu pranešimas ir dokumentai teikiami asmeniškai atvykus į Savivaldybės administraciją, padaromos ir patvirtinamos pateiktų dokumentų, išskyrus asmens tapatybę patvirtinantį dokumentą (šiuo atveju, įsitikinus pranešimą ir dokumentus pateikusio asmens tapatybe, dokumentas gražinamas  jį pateikusiam asmeniui nedarant dokumento kopijos), kopijos, ir dokumentai grąžinami juos pateikusiam asmeniui. Jeigu pranešimas ir dokumentai teikiami per atstovą arba siunčiami pašto siunta, elektroniniu paštu ar kitomis elektroninių ryšių priemonėmis, arba per kurjerį, prie pranešimo turi būti pridedamos visų reikiamų dokumentų kopijos, įskaitant asmens tapatybę patvirtinančio dokumento kopiją, išskyrus konkrečios paslaugos teikimą reglamentuojančiuose teisės aktuose nustatytus atvejus ar šiame tekste įrašytus atvejus, kai asmens tapatybę patvirtinančio dokumento kopija neteikiama. Jeigu pranešimas ir dokumentai siunčiami elektroniniu paštu, pranešimas turi būti pasirašytas kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamente (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB, nustatytus kvalifikuotam elektroniniam parašui keliamus reikalavimus, o pranešimą ir dokumentus teikiančio asmens tapatybę patvirtinančio dokumento kopija neteikiama. Jeigu Kompensacijos prašytojas pranešimą ir dokumentus teikia elektroninių ryšių priemonėmis ir jeigu valstybės elektroninės valdžios sistemoje teikiama tokia elektroninė paslauga, leidžianti nustatyti asmens tapatybę, kartu su pranešimu ir dokumentais pranešimą ir dokumentus teikiančio asmens tapatybę patvirtinančio dokumento kopija neteikiama.
Reikalavimai įgaliojimui
Įgaliojimu laikomas rašytinis dokumentas, asmens (įgaliotojo) duodamas kitam asmeniui (įgaliotiniui) atstovauti įgaliotojui nustatant ir palaikant santykius su trečiaisiais asmenimis. 
Rašytinius fizinių asmenų įgaliojimus gauti viešąsias ar administracines paslaugas tvirtina notaras arba seniūnijos seniūnas. Įgaliojimo patvirtinti nereikia, jeigu jį informacinių technologijų priemonėmis sudarė fizinis asmuo ir davė jį įregistruodamas Įgaliojimų registre, taip pat kitais įstatymų nustatytais atvejais.







Finansinės paramos medžiojamųjų gyvūnų daromos 
žalos prevencijos priemonėms  įgyvendinti teikimo 
tvarkos aprašo 1 priedas



MAŽEIKIŲ RAJONO SAVIVALDYBĖS ADMINISTRACIJAI

PARAIŠKA
DĖL MEDŽIOJAMŲJŲ GYVŪNŲ DAROMOS ŽALOS 
PREVENCIJOS PRIEMONIŲ ĮGYVENDINIMO IŠLAIDŲ KOMPENSAVIMO 20____METAIS

___________________
(data)
Mažeikiai

________________________________________________________________________________________________________________________
(žemės sklypo savininko, valdytojo, naudotojo vardas, pavardė/ juridinio asmens pavadinimas, kodas)
_______________________________________________________________________________________________________________________
(adresas, telefonas, el. paštas)
_______________________________________________________________________________________________________________________
(atsiskaitomoji sąskaita, bankas, banko kodas)

20__  metais planuoju įgyvendinti šias Prevencijos priemones:
	Eil. Nr.
	Prevencijos priemonės pavadinimas
	Prevencijos priemonės įgyvendinimo vieta (adresas, žemės sklypo unikalus Nr.)
	Numatomų atlikti darbų, planuojamų įsigyti medžiagų/prekių pavadinimas
	Mato
vienetas
	Kiekis
	Bendra išlaidų suma (Eur su PVM)
	Bendra prašoma finansinės paramos suma, Eur
	Prevencijos priemonės įvykdymo terminas

	


	
	
	
	
	
	
		

	



	

	
	
	
	
	
	
	
	
	




Prie paraiškos pateikiu šiuos dokumentus:
1.	Žemės sklypo planai (schemos), kuriuose nurodomos planuojamos Prevencijos priemonės.
2.	Prevencijos priemonių įgyvendinimo sąmata.
3.	Žemės sklypo nuosavybę, valdymo ar naudojimo teisę patvirtinančių dokumentų kopijos.
4.	Kiti dokumentai. 
Patvirtinu, kad paraiškoje nurodytos išlaidos nėra ir nebus finansuojamos iš kitų viešųjų lėšų.



_________________________________________		                              _________________
(Žemės sklypo savininko, valdytojo ar naudotojo vardas, pavardė)				(parašas)	

Medžiojamųjų gyvūnų daromos žalos prevencijos priemonių įgyvendinimo ir finansavimo vertinimo komisijos išvada:




Komisijos pirmininkas

___________________________________			    ______________________________
(vardas pavardė)							(parašas)

Nariai:

___________________________________			    ______________________________
(vardas pavardė)							(parašas)

__________________________________			    ______________________________
(vardas pavardė)							(parašas)

___________________________________			    ______________________________
(vardas pavardė)							(parašas)

___________________________________			    ______________________________  			  (vardas pavardė)							(parašas)

___________________________________			    ____________________________ 










